На основу Уредбе о утврђивању Програма доделе бесповратних средстава за подршку развоја привредних активности у сеоским срединама на територији Републике Србије за 2024. годину („Службени гласник РС“, бр. 85/24) **Општина/Град** расписује

**ЈАВНИ КОНКУРС ЗА ДОДЕЛУ БЕСПОВРАТНИХ СРЕДСТАВА ЗА ПОДРШКУ РАЗВОЈА ПРЕДУЗЕТНИШТВА У СЕОСКИМ СРЕДИНАМА**

**I. ОПШТЕ ИНФОРМАЦИЈЕ**

**Општина/Град** xxxxxx расписује јавни конкурс за подршку развоја предузетништва у сеоским срединама чиме се омогућава ефикасније коришћење потенцијала за одрживи економски и друштвени напредак сеоских средина са циљем креирања нових радних места и очувања постојећих, развој локалне заједнице, успоравање економских миграција, повећање животног стандарда сеоског становништва и стварање услова сеоском становништву да користи различите видове услуга.

У смислу овог конкурса под предузетником се сматра пословно способно физичко лице које обавља делатност у циљу остваривања прихода и које је као такво регистровано у складу са законом о регистрацији.

Термини који се користе у овом Конкурсу, а који имају родно значење, изражени у граматичком мушком роду, подразумевају природни женски и мушки пол лица на које се односе.

**II. ПОДНОСИЛАЦ ПРИЈАВЕ НА ЈАВНИ КОНКУРС**

Право учешћа на Јавном конкурсу имају предузетници са седиштем пословања на територији **Општина/Град** који су уписани у регистар АПР-а, најкасније до 31.12.2023. године и имају активан статус.

Сваки подносилац пријаве може конкурисати само једном пријавом.

**III. НАМЕНА СРЕДСТАВА**

Бесповратна средства су намењена за финансирање пројеката предузетништва у сеоским срединама, односно у насељеним местима,

изван градског, општинског седишта и приградског насеља.

Пројектне активности предузетника могу обухватити набавку нових машина и опреме за обављање занатских, производних и услужних делатности у складу са регистрованом делатношћу предузетника.

Бесповратна средства нису намењена за:

1. примарну пољопривредну производњу осим опреме за паковање, сортирање, прераду и сл.;

2. производњу дуванских производа;

3. изградњу, адаптацију и реконструкцију објеката;

4. опремање угоститељских објеката;

5. набавку потрошног материјала;

6. саобраћај и транспорт;

7. покривање трошкова који су у вези са набавком опреме као што су: царински и административни трошкови, трошкови шпедиције,

 складиштења и др.;

8. покривање трошкова који су у вези са одобравањем и спровођењем банкарског кредита, односно финансијског лизинга, као што су

 трошкови: камате, кредитног бироа за кориснике, курсних разлика и сл;

9. консултантске, маркетиншке, рачуноводствене услуге, као и истраживања тржишта, набавке софтвера и др.;

10. организовање игара на срећу, лутрија и сличних делатности;

11. производњу и промет свих производа, који се према прописима Републике Србије или потврђеним међународним споразумима, сматрају

 забрањеним;

12. рефундацију средстава за већ набављену (авансирану, плаћену или испоручену) опрему;

13. за остале намене које нису наведене у ставу 2. ове главе.

 **IV. ФИНАНСИЈСКИ ОКВИР**

Максималан износ бесповратних средстава по пројекту предузетника износи до 1.200.000,00 динара.

Додељена бесповратна средства биће пренета предузетнику на посебан наменски динарски подрачун отворен код Управе за трезор након закључења уговора о додели бесповратних средстава.

**V. УСЛОВИ ЗА УЧЕШЋЕ НА КОНКУРСУ**

Право учешћа на јавном конкурсу има подносилац пријаве који испуњава следеће услове:

1. да је држављанин Републике Србије;
2. да на територији Републике Србије, до дана расписивања конкурса, има непрекидно пријављено пребивалиште најмање три године;
3. да поседује знања и вештине за обављање делатности за коју конкурише;
4. да је регистрован у АПР-у у складу са законом којим се уређује регистрација привредних субјеката најкасније до 31. децембра 2023. године;
5. да подносилац пријаве конкурише за обављање делатности која је његова регистрована делатност;
6. да предузетник има регистрован текући рачун код Народне банке Србије преко којег обавља своје пословање;
7. да рачун предузетника није у блокади;
8. да над предузетником није покренут поступак губитка својства предузетника у смислу Закона о привредним друштвима („Службени гласник РС”, бр. 36/11, 99/11, 83/14 - др. закон, 5/15, 44/18, 95/18, 91/19 и 109/21);
9. да је измирио доспеле обавезе јавних прихода који су у надлежности Пореске управе Министарства финансија Републике Србије;
10. да се против предузетника не води извршни поступак;
11. да у текућој и у претходне три фискалне године (период 2021-2023. година) није примио de minimis државну помоћ чија би висина заједно са траженим средствима прекорачила износ од 23.000.000,00 динара;
12. да није у крвном, адоптивном и тазбинском сродству са добављачем/продавцем који је издао предрачун/профактуру приликом

подношења пријаве;

1. да за исте намене није у поступку одобравања средстава која потичу из јавних средстава по неком другом програму државне помоћи или из других извора финансирања;
2. да поседује пословни простор у коме ће се обављати делатност осим за делатности за које није потребан пословни простор, а које су дефинисане Правилником о одређивању делатности за чије обављање није потребан посебан простор („Сл. гласник РС“, број 9/96).

 **VI. НАЧИН ДОСТАВЉАЊА ПРИЈАВА**

Прецизно и тачно попуњена пријава шаље се препорученом пошиљком на адресу **Општина/Град**, улица ххх бр.ххх, поштански број и место или се доставља предајом на писарницу на тој адреси.

Пријаве се предају у затвореној и запечаћеној коверти са назнаком „Пријава на конкурс за доделу бесповратних средстава за подршку развоја предузетништва у сеоским срединама“ - НЕ ОТВАРАТИ”, са пуним називом и адресом пошиљалаца на полеђини коверте.

**VII. НЕОПХОДНА ДОКУМЕНТАЦИЈА**

Документација која се доставља приликом подношења пријаве на јавни конкурс:

1. Образац пријаве са пројектом у прилогу – електронски попуњен и потписан (преузима се са интернет странице јединице локалне самоуправе);
2. Фотокопија личне карте или лична карта очитана након дана расписивања јавног конкурса од стране јединице локалне самоуправе;
3. Уверење о држављанству Републике Србије (не старије од шест месеци од дана објављивања јавног конкурса од стране јединице локалне самоуправе);
4. Уверење о пребивалишту издато од стране Министарства унутрашњих послова;
5. Диплома/сведочанство о стеченом образовању или сертификат, односно потврда послодавца којим се доказује радно искуство у вези са делатношћу за коју се конкурише;
6. Уверење министарства финансија-Пореске управе да је подносилац пријаве измирио доспеле обавезе на рачунима јавних прихода;
7. Потврда надлежног суда да се против подносиоца пријаве не води извршни поступак (након објављивања јавног конкурса од стране јединице локалне самоуправе);
8. Попуњене и код јавног бележника оверене изјаве (форме изјава ће бити у склопу обрасца пријаве који се преузима са интернет странице јединице локалне самоуправе);
9. Документација о пословном простору у коме се обавља делатност (лист непокретности или уговор о закупу) са пет фотографија простора.

Испуњеност услова из главе V. УСЛОВИ ЗА УЧЕШЋЕ НА КОНКУРСУ и то тачке 4-8. општина/град утврђује увидом на сајт Народне банке Србије и Агенције за привредне регистре.

**VIII. КРИТЕРИЈУМИ ЗА ДОДЕЛУ БЕСПОВРАТНИХ СРЕДСТАВА**

Критеријуми за доделу бесповратних средстава:

1. дужина обављања делатности (до 10 бодова);
2. број запослених (до 10 бодова);
3. висина сопственог учешћа (до 10 бодова);
4. утицај финансијске подршке на ефикасност пословања предузетника и локалну заједницу (до 20 бодова).

 **IX. KОМИСИЈА ЗА ОЦЕНУ И КОНТРОЛУ РЕАЛИЗАЦИЈЕ ПРОЈЕКТА**

 Утврђивање испуњености услова као и оцењивање пријава врши Комисија коју образује јединица локалне самопураве.

 Комисија проверава формалну исправност докумената, утврђује испуњеност услова за учешће на јавном конкурсу, оцењује пријаве на основу утврђених критеријума. Бодовањем на основу критеријума, комисија ће формирати ранг листу.

 У случају да је пријава непотпуна у погледу потребне документације, подносилац пријаве ће бити обавештен електронском поштом да у року од осам дана допуни пријаву. Подносилац пријаве је у обавези да у обрасцу пријаве наведе електронску адресу за пријем обавештења о пријави.

Комисија неће разматрати неблаговремене пријаве (пријаве које су поднете након рока предвиђеним у тексту јавног конкурса).

Комисија ће одбацити пријаву као непотпуну ако подносилац пријаве не изврши допуну пријаве у року из става 3. ове главе, или ако пријава није допуњена у складу са обавештењем о допуни пријаве.

 Коначну одлуку о додели бесповратних средстава доноси јединица локалне самоуправе на основу ранг листе.

**Трајање јавног конкурса:** Рок за подношење пријава тече од дана објављивања jавног конкурса на интернет странице јединице локалне самоуправе www.xxxxxxxx и траје до xx.xx. 2025. године.

 **Важне информације**: Конкурсна документација се преузима на сајту јединице локалне самоуправе (навести веб адресу).

Додатне информације могу се добити путем телефона xxxxxxxxxx или мејлом: навести мејл адресу.